Odú - kamaszpszichodráma csoport
2026-04-29 - 2026-07-29 | Budapest II. kerület, Budapest II. kerület, Hungary
Kedves 16 és 19 év közötti Fiatalok!
Várunk Titeket 2026 szeptembertől kéthetente szerda este kamaszpszichodráma csoportunkba, ha:
– vágytok a kapcsolódásra, és szeretnétek leküzdeni az ezzel kapcsolatos nehézségeiteket,
-szeretnétek növelni az önbizalmatokat,
-szeretnétek hatékonyabban kezelni a konfliktusokat, és nehéz helyzetekben megvédeni magatokat,
-szeretnétek enyhíteni a gátlásaitokon,
-szívesen gondolkoztok együtt – kortársakkal és velünk – a családi élet értékeiről és nehézségeiről,
-szeretnétek tisztábban látni a jövőbeli terveiket,
-érdekel titeket a pszichodráma,
A kamaszdráma olyan csoportos foglalkozás, ahol a Titeket érintő témákkal foglalkozunk, azokkal dramatikus módszerekkel dolgozunk. A csoportban mindenki átélheti saját értékességét, megtapasztalhatja, hogy nincs egyedül gondolatatival, érzéseivel, nehézségeivel.
Helyszín: Budapest 2. kerület Széll Kálmán tér közelében Odú Közösségi Tér
Időpont: szerda esténként kéthetente
Jelentkezés: +3630 771 9191 drama.kamasz@gmail.com

Mosoly Alapítvány teràpiàs tàbora (ingyenes)
2026-06-22 - 2026-06-26 | Budapest II. kerület, Budapest II. kerület, Hungary
Ingyenes mesés drámatábor Budapesten pszichoszomatikus tünetekkel küzdő gyermekeknek a Mosoly Alapítvány szervezésében
A tábor 5 napos intenzív élmény a gyermekek számára, ahol napi 6 órában a gyermekdráma, a mozgás, és az alkotás segítségével gyógyulhatnak és tapasztalhatják meg a közösség megtartó erejét. A foglalkozások alatt két terápiás szakember és egy önkéntes segítő dolgozik a gyermekekkel.
A táborba 6-8 krónikus betegséggel (pl. epilepszia, krónikus fejfájás, diabétesz) élő és/vagy erős szorongással küzdő gyermeket várunk a 10-12 éves korosztályból. A gyermekeket a szakemberek minden esetben személyes szülőkonzultáció alapján válogatják be a csoportba, hogy a hasonló érettségű és problémával küzdő gyermekek jól tudjanak együttműködni.
A több mint 25 éves szakmai múlttal rendelkező Mosoly Alapítvány a gyerekek természetes nyelvén, játékkal, mesével, alkotással teszi megközelíthetővé és feldolgozhatóvá a betegség és a kezelések hosszú ideje alatt felhalmozódó, feszültséget keltő lelki traumákat. Foglalkozásainkon képzett, tapasztalt szakemberekkel – pszichológusokkal, művészetterapeutákkal – dolgozunk. Módszereinket a gyermekek igényeihez igazítva gyermekpszichodrámát, meseterápiát és művészetterápiát alkalmazunk.
A tábor időpontja: 2026. június 22-26., 9.00 és 15.00 óra között
Helyszín: Világszép klub, 1021 Budapest, Hűvösvölgyi út 18.
Táborvezető terapeuták:Kiss Debóra, klinikai szakpszichológus, gyermekdramatista Erős Nikoletta, klinikai szakpszichológus, gyermekdramatista
https://mosolyalapitvany.hu/tevekenysegunk/mosoly-taborok/
Jelentkezési határidő: 2026. május 3.
Korosztály: 10-12 év
További információ: Brinner Andrea brinner.andrea@mosolyalapitvany.hu vagy +36 30 815 7577

Piros Kakaó Gyermekpszichodráma táborok
2026-06-22 - 2026-08-28 | Budapest XIII. kerület, Budapest XIII. kerület, Hungary
Korosztály szerinti bontásban 5-18 éves korig várjuk táborainkba a résztvevőket.

A nyár folyamán 14 táborunk lesz!

Részletek: http://piroskakao.blogspot.com/2026/03/blog-post.html
Helyszín:1137 Bp. Szent István park 10.

Elérhetőség: Soós Dóra 06302346980, piroskakao@gmail.com

Odú kamaszdráma tábor
2026-06-29 - 2026-07-02 | Budapest II. kerület, Budapest II. kerület, Hungary
Pszichodráma élménytábor 16-20 éveseknek Önbizalom, Közösség, Önismeret, Komoly Játék:)

2026.06.29-07.02. délelőttönként 10-14 H

Budapest 2. kerület Széll Kálmán tér közelében

Információ és jelentkezés:

drama.kamasz@gmail.com +3620 7719191

UBUNTU gyermekpszichodráma tábor 6-8 éveseknek
2026-06-29 - 2026-07-03 | Budapest XI. kerület, Budapest XI. kerület, Hungary
Szeretettel várjuk táborunkba azokat az 5-7 éves gyermekeket, akik szeretnék megírni saját történetüket, megrajzolni a mesebeli helyszíneket és eljátszani benne hősüket.
Időpont: 2026. 06.29- 07.03 9.00-12.30
Helyszín: 11. kerület Ubuntu műhely
https://fb.me/e/6Mi4xpIdw
Jelentkezés: ubuntumuhely@gmail.com

Lehetsz bárki! Lehetsz, aki vagy! gyerekdráma-délutánok iskolásoknak Vácon
2026-06-29 - 2026-07-03 | Vác, Vác, Hungary
Lehetsz bárki! Lehetsz, aki vagy! gyerekdráma-délutánokra várjuk szeretettel az iskolásokat.
Korosztály: 7-9 éveseknek (akik 1., 2., 3. osztályosok voltak)
2026. június 29 – július 3. 14 – 16 óráig
Mi vár rátok?

odafigyelő, támogató légkör
gyerekdráma módszer
a mese és a játék nyelvén megjelenített belső tartalom
szabadság és kreativitás megélése
beöltözés, történetek eljátszása
uzsonna
szabadtéri játék

A tábort vezeti: Bata Sarolta és Rapavi Dóra, tanárok, meseterapeuták, mentálhigiénés szakemberek, gyerekdramatisták
A tábor kis létszámú csoportban működik, minimum 6 – maximum 8 fővel – a jelentkezéseket beérkezési sorrendben fogadjuk.
Jelentkezési határidő: 2026. június 5-ig a jelentkezési lap kitöltésével és a díj felének befizetésével. A fennmaradó összeget a tábor első reggelén kérjük egy összegben fizetni.
Early bird kedvezmény 2026. április 25-ig: 51.000 Ft/fő/hét Normál ár: 55.000 Ft/fő/hét Testvérkedvezmény: mínusz 5% a fiatalabb testvérnek A kedvezmények nem vonhatóak össze.

További információ és jelentkezés:
http://www.mesekut.hu, Fb: mesekut

Rapavi Dóra és Bata Sarolta, vacimesekut@gmail.com, 20/5395314 (Dóra) 20/8280728 (Saci)

Gyermekpszichodráma tábor a 18. kerületben
2026-06-29 - 2026-07-03 | Budapest XVIII. kerület, Budapest XVIII. kerület, Hungary
Gyermekpszichodráma tábort tartunk 8-12 éves gyerekeknek, június 29 – július 3., 8-12

cím: 1188 Budapest, Nemes utca 62.

Bővebb információ és jelentkezés: Bánffy Panna 0620 5722778, Horváth-Csitári Boglárka 0620 4997212, gyermekpszichodrama19@gmail.com

Csodakapu tábor XIII. kerületben
2026-07-06 - 2026-07-10 | Budapest XIII. kerület, Budapest XIII. kerület, Hungary
2026. július 6-10. 9.00-13.00 a 8-10 éveseknek és 14.30-18.30 a 11-13 éves korosztálynak szervezünk dráma tábort a Csodakapu Alapítványnál.
Cím: Csodakapu Alapítvány, 1139 Budapest, Tahi utca 70/b
További információ és jelentkezés: Kiss Debóra +36 20 775 9569, Bártfai-Horváth Andrea +36 70 591 3376, Berényi Márta +36 20 205 0290

Kacskaringó Meseműhely tábor
2026-07-06 - 2026-07-17 | Budapest II. kerület, Budapest II. kerület, Hungary
Természet Erők Kézműves és pszichodráma tábor 6-10 éveseknek

Időpont: 2026.07.06-17 9-16 h

Helyszín: Don Bosco Ház, Lélek Léptek Közösségi Tér, 1028 Zárda u 2

További információ : facebook.com/kacskaringomuhely, https://kacskaringomuhely.hu/
Szervezők elérhetősége: Bauer Hajnalka 06 30 403 97 47/ kacskaringok@gmail.com

Gyermekpszichodráma Táborok a Margít hídnál
2026-07-06 - 2026-07-10 | Budapest II. kerület, Budapest II. kerület, Hungary
Szeretettel várjuk az alsósokat pszichodráma táborunkba július első hetén.
Miért érdemes jönni?
💪🏽 Erősítjük az önbizalmat
🤝 Gyakoroljuk a kapcsolódást új társakhoz
👑 Mese, drámajáték, közös élmények
💬 Segítjük az érzelmek megfogalmazását
Mikor és hol?

július 6-10.

9:00-12:30 1-2. osztályosok
13:30-17:00 3-4. osztályosok

KOMP Műhely Bp II. ker Török utca

Részvételi díj 50.000 Ft / gyermek, ami tartalmaz:
🍎 Egészséges tízórait/uzsonnát
💫 Online visszajelzést a tábor után
A tábort vezetik:

Kováts Dóra gyermekpszichodramatista, élményterapeuta,
Karvalics Bence pszichológus jelölt, gyermekdramatista

További info és jelentkezés: batorito.tabor@gmail.com Kováts Dóra +36305552850

Pszichodráma tábor a Csodakapuban 10-12 éveseknek
2026-07-06 - 2026-07-10 | Budapest XIII. kerület, Budapest XIII. kerület, Hungary
A gyermekpszichodráma táborban az öt nap alatt minden gyermek megalkothatja saját meséjét, melyet közösen eljátszunk és feldolgozunk művészetterápiás eszközökkel. A spontán játék és az alkotás felszabadítja a gyermekek kreativitását, katartikus élményekhez juttatja őket, mely így én-erősítő, személyiségfejlesztő hatással bír. Szeretettel várjuk a gyermekeket a táborunkba közös mesealkotásra!
Időpont: Július 6-10. 14.30 – 18.30
Helyszín: Csodakapu Alapítvány, 1139 Tahi utca 70/b
Bővebb info és jelentkezés: Kiss Debóra 20/ 77 59 569, kissdebora@gmail.com, Berényi Márta 20/20 50 290 dejodramafoglalkozas@gmail.com

Lépj be a mesébe! - gyermekpszichodráma délelőttök iskolásoknak
2026-07-06 08:00 - 2026-07-10 12:00 (Europe/Budapest) | Budapest XII. kerület, Budapest XII. kerület, Hungary
Lépj be a mesébe! – gyerekdráma délelőttök iskolásoknak
Korosztály: 9-11 éveseknek (akik 3. 4. osztályosok voltak)
Helyszín: ODU közösségi tér 1122 Budapest, Krisztina körút 15.
Időpont: 2026. július 6 – július 10. 8 – 12 óráig
Jellemzők: odafigyelő, támogató légkör gyermekpszichodráma módszer a mese és a játék nyelvén megjelenített belső tartalom beöltözés, történetek eljátszása szabadság és kreativitás megélése spontaneitás és alkotás tízórai
A tábort vezeti: Bata Sarolta tanár, meseterapeuta, mentálhigiénés szakember, gyerekdramatista és Menyhárt Felícia gyerekdramatista, mentálhigiénés szakember
A tábor kis létszámú csoportban működik, minimum 6 – maximum 8 fővel – a jelentkezéseket beérkezési sorrendben fogadjuk.
Jelentkezési határidő: 2026. június 20-ig a jelentkezési lap kitöltésével és 25.000 Ft befizetésével. A fennmaradó összeget a tábor első reggelén kérjük egy összegben fizetni. Ár: 57.000 Ft/fő/hét
További információ: 06208280728 (Saci) batasarolta@gmail.com, 06304620360 (Feli) menyfelicia@gmail.com
Jelentkezés: https://forms.gle/CPCZHPhvsvnyGrmGA

Csodaösvény gyermekpszichodráma tábor ovisoknak a Murmoban.
2026-07-06 09:00 - 2026-07-10 12:00 | Budapest XII. kerület, Budapest XII. kerület, Hungary
Csodaösvény gyermekpszichodráma tábor a Murmoban.
A terápiás hét célja, hogy az intenzív terápiás hétre érkező óvodás korú és/vagy iskolába készülő gyerekek a mesék és más szimbólumok segítségével, játékos keretek között megismerjék jobban önmagukat, erősségeiket és megerősítsék megküzdési képességeit. Mindezt egy biztonságos közegben, ahol a kortárssakkal való kapcsolódásra is kiemelt figyelmet fordítunk. Eszközeinek a történetírás, a drámajáték, élményterápiás eszközök, a relaxáció és az alkotás lesznek, ezek a módszerek segítik, hogy a terápiás hétre érkező gyerekek szorongása csökkenjen, jobban tudjanak egymáshoz kapcsolódni, jobban tudják érzéseiket, indulataikat szabályozni. A hét tapasztalatairól rövid visszajelzést is adunk.
Azokkal a családokkal, akik még nem jártak korábban a Murmóban, a csoporthoz való csatlakozást megelőzően egy első konzultáción ismerkedünk meg, ahol részletesen átbeszélhetjük a gyermekek igényeit, problémáit.
A csoport maximális kapacitása: 8 fő Minimális létszám 6 fő

Helyszín: Budapest, XII.kerület, Győri út 2./c
Időpont: 2026. július 6-10., 9:00-12:00
További információ és jelentkezés: Gellért Fruzsina, Veres Júlia – https://murmo.hu/taborok/

Kerámia és pszichodráma Veresegyházon
2026-07-13 - 2026-07-17 | Veresegyház, Veresegyház, Hungary
A foglalkozások minden nap 9-16 óráig tartanak majd.
Időpont: 2026.07.13-17. 9.00-16.00-ig.
Helyszín: Veresegyház, Pszichokikötő
Korosztály: 8-13 éves gyermekek jelentkezését várjuk!
A nap egyik felében, 3 órás időkeretben pszichodrámán, másik felében, szintén 3 órás időtartamban kerámiázáson vehetnek majd részt a gyermekek.
A gyermekpszichodráma foglalkozásokon történeteket találunk ki, és játsszuk el közösen. A szerepjátékban a gyermekek meg tudják jeleníteni félelmeiket, vágyaikat, és más fontos érzéseiket. Különböző készségeket gyakorolhatnak be játék közben. A csoport elfogadó légköre lehetőséget biztosít a szorongás oldására, önkifejezésre, fejlődésre.
A kerámia foglalkozásokon többféle kézi technikát próbálunk ki, és tanulunk az agyagozás alapvető szabályairól, fogásairól, amivel széles eszköztárat kapnak a résztvevők saját ötleteik megvalósítására is.
Párhuzamosan két turnust tervezünk, így testvérpárok is jelentkezhetnek .
Tetsvérkedvezmény: gyermekenként 8000 Ft.
A tábor részvételi díja 88.000 Ft, mely tartalmazza a tábori programokhoz szükséges alapanyagokat, két fogásos meleg ebédet, és gyümölcsöt napközben. Illetve a tábort követően az elkészült kerámiákat elviszi magával és mázazza, majd égeti a keramikus, ezt követően visszahozza a Pszichokikötőbe, ennek a munkadíja is benne van a részvételi díjban.
Ezen felül a pszichodráma kapcsán egy körülbelül 50 perces szülői konzultáció szükséges a tábort megelőzően, melynek további 10.000 Ft a költsége.
Jelentkezési határidő: június 1.
Június utolsó hetében 1,5 órás ismerkedő alkalmat szervezünk a jelentkezők számára, ekkor kell majd a tábordíj előlegét, 40.000 Ft-ot befizetni.
Vezetők: Lakatos Lilla keramikus, Salamin Csilla gyermekpszichodráma vezető, mentálhigiénés szakember, Tamási Eszter gyermekjátékdráma vezető, tanácsadó szakpszicholgóus.

https://drive.google.com/file/d/15a6a7t94HFnCsWuB2dLm3rI2v1Zvo7Sl/view?usp=drivesdk
Bővebb információ és jelentkezés: Tamási Eszter tamasi.eszter1@gmail.com 06208010140

Gyermekpszichodráma táborok Óbudán
2026-07-20 - 2026-07-24 | Budapest III. kerület, Budapest III. kerület, Hungary
Félnapos gyermekpszichodráma tábort tartunk július 20-24 ig Óbudán, a Polgár utca 12-ben.

9:00-12:30 1-2. osztályosoknak
13:30 – 17:00 3-4. osztályosoknak

A pszichodráma táborban közösen alkotunk meséket, történeteket, és el is játsszuk őket. Így minden gyerek a saját történetének főhőse lehet. A tábori élmények segítik a kapcsolódást, jól hatnak az önbizalomra, oldják a feszültséget, gazdagítják az önkifejezést, fejlesztik az önszabályozást.
A tábor keretei:

Egy tábori csoportba nyolc gyermeket várunk és törekszünk arra, hogy a nemek aránya ne tolódjon el- ez természetesen a jelentkezőktől is függ.
A félnapos tábor díja 60.000 Ft.

Az ár a foglalkozások mellett tartalmaz minden nap egy egészséges tízórait/uzsonnát és
igény esetén a tábort követő héten egy 30 perces online visszajelző beszélgetést a szülőkkel.

A csoportot ketten vezetjük, Pilz Fanni tanácsadó szakpszichológus, gyermek-pszichodramatista és Kováts Dóra felnőtt-, és gyermek-pszichodramatista.

Ha ezek a keretek szimpatikusak számotokra, kérjük, töltsétek ki a jelentkezési űrlapot!
Kérdés esetén a gyerekdrama.obuda@gmail.com címen elértek bennünket
Szeretettel várunk,
Dóri és Fanni

UBUNTU drámatábor kisiskolásoknak
2026-07-20 - 2026-07-24 | Budapest XI. kerület, Budapest XI. kerület, Hungary
Szeretettel várjuk táborunkba azokat a 8-10 éves gyermekeket, akik szeretnék megírni saját történetüket, megrajzolni a mesebeli helyszíneket és eljátszani benne hősüket.
Időpont: 2026.07.20-07.24 9.00-13.00
Helyszín: 11.ker UBUNTU műhely Ábel Jenő utca
Bővebb információ: https://fb.me/e/6KUgAPwak
Jelentkezés: ubuntumuhely@gmail.com

Titkos Ajtó - Gyermekpszichodráma tábor a Murmoban (9-12 évesek)
2026-07-20 09:00 - 2026-07-24 16:00 | Budapest XII. kerület, Budapest XII. kerület, Hungary
Ezen a terápiás héten megnézzük, mi lehet a titkos ajtó mögött a kinti világban és a belső világunkban. Hogyan lehet megtalálni a kincseket, és ebben hogyan tudunk egymásra számítani? Milyen eszközeinek vannak, ha fárasztó vagy veszélyes tájra bukkanunk?
Eszközeinek a történetírás, a drámajáték, a mozgás, a relaxáció és az alkotás lesznek, ezek a módszerek segítik, hogy a terápiás hétre érkező gyerekek szorongása csökkenjen, jobban tudjanak egymáshoz kapcsolódni, jobban tudják érzéseiket, indulataikat szabályozni.
A csoport maximális kapacitása: 10 fő Minimális létszám 6 fő
A csoport teljes ára tartalmazza a napi háromszori étkezést meleg ebéddel, a foglalkozásokat, és a rövid visszajelzést a szülők részére.
A pénteki napon a foglalkozások az ebéddel érnek véget, ezután péntek délután rövid visszajelzést adunk a szülők részére.
Helyszín: MURMO Szakpszichológiai és Művészetterápiás Központ. 1123 Budapest, Győri út 2./c
Időpont: 2026. július 20-24., 9:00-16:00. Egésznapos működés, hétfőtől péntekig, 25 terápiás óra+szabad játék
Elérhetőség: Veres Júlia, Mészár Zsófia – https://murmo.hu/taborok/

Mesél az erdő! Pszichodráma és Öko tábor Pilisen a Gerjén
2026-07-27 - 2026-07-31 | Pilis, Pilis, Hungary
Kis létszámú, élményalapú tábor pszichodramatikus szemlélettel.
A gyerekek játékos formában kapcsolódhatnak önmagukhoz és egymáshoz, miközben a Gerje-vidék természeti kincseit, élővilágát is felfedezzük. A helyben megtapasztalt növények, hangok és élmények beépülnek a közös játékokba és történetekbe.

Időpont: 2026.Július 27-31. 9.00-15.00
Helyszín: Pilis, Gerje

Bővebb info és jelentkezés: orbanhorvath.eva@mentalis.hu

Ovis-szülős pszichodráma csoport 2026/27 a XIV. kerületben
2026-10-01 - 2027-01-01 | Budapest XIV. kerület, Budapest XIV. kerület, Hungary
A gyerek-szülő csoportban a szülő aktívan részt vállal gyermeke fejlődésében: ő maga is játszik, azt a szerepet valósítja meg, amit gyermeke elképzel számára. Ezáltal nemcsak látja a játékban gyermeke választásait, hanem az abban megjelenő igényeket ki is elégítheti. Saját játéka kapcsán megfigyelheti, hogy mi esett jól vagy rosszul neki, ő mit szeretett volna, és az hogyan vág vagy nem vág egybe a gyermek kívánságaival. A közös játék ezáltal egy olyan minőségi idővé válik, ami a kapcsolatot gazdagítja, építi. A szülővel együtt tartott gyerekdráma foglalkozáson ugyanazzal a módszerrel dolgozunk, mint a gyerekekből álló csoportban. A történetet a gyerekek alkotják, amelyben a szülők is kapnak szerepet. Ezt közösen – a gyerekdráma vezetőivel együtt – szimbolikus jelmezekbe bújva eljátsszuk, majd elmondjuk, hogy mi tetszett, mi nem a játékban.

Helyszín: inSpirál Stúdió 1148 Bánki Donát utca 62.
Időpont: Szerdánként 16:30-17:30
További információ és jelentkezés: https://www.inspiral-studio.hu/gyerekdrama-szulovel/
info@inspiral-studio.hu Kocsi Andrea 30/274 92 12

Kamaszdráma - inSpirál Stúdió 2026/27
2026-10-01 - 2027-01-01 | Budapest XIV. kerület, Budapest XIV. kerület, Hungary
A foglalkozás során a résztvevő fiatalok megtapasztalhatják saját értékeiket, azt, hogy elfogadhatóak, megélhetik, hogy hatékonyabban tudják kezelni konfliktusaikat és indulataikat, önbizalmuk erősödhet, és önmaguk jobb megismerésével és elfogadásával képesek lesznek kapcsolatokat építeni, feladataikat jobban teljesíteni.
Helyszín: inSpirál Stúdió 1148 Bánki Donát utca 62.
Időpont: csütörtökönként 16:30-18:00
További információ és jelentkezés:
https://www.inspiral-studio.hu/kamaszdrama/

info@inspiral-studio.hu Kocsi Andrea 30/274 92 12

inSpirál Stúdió Gyermekpszichodráma csoport 1-2. osztályosoknak 2026/27
2026-10-01 - 2026-12-31 | Budapest XIV. kerület, Budapest XIV. kerület, Hungary
A csoportban a klasszikus gyerekdráma módszertanát követjük. A közös történet kitalálását követően jelmezekbe bújunk, és eljátsszuk a történetet. Az ily módon szimbolikus formában megfogalmazott nehézségek feloldódnak, a feszültségeket a gyermek levezeti, és új megoldásokat, megküzdési stratégiákat próbálhat ki. A csoportokat ajánljuk a személyiség és kreativitás fejlesztése szempontjából minden gyermeknek. A játék alkalmas a mindennapi stressz oldására, az aktuális és régebben húzódó konfliktusok feldolgozására, valamint segíthet a különböző lelki eredetű problémák megoldásában is. Nagyon pozitív a hatása szorongó, bátortalan gyermekek esetében, és segíthet a közösségbe való beilleszkedési nehézség esetén. Támogatást tud nyújtani nehéz élethelyzetben és traumák feldolgozására is alkalmas. Javasolhatók a foglalkozások olyan gyerekek számára is, akik konfliktusaikat szomatikus formában, testi tünetekként élik meg (bepisilés, körömrágás, alvászavar, stb.).
Helyszín: inSpirál Stúdió 1148 Bánki Donát utca 62.
Időpont: Keddenként 16:45-17:40
További információ és jelentkezés:
https://www.inspiral-studio.hu/gyerekdrama/

info@inspiral-studio.hu Kocsi Andrea 30/274 92 12

inSpirál Stúdió Gyermekpszichodráma csoport 3-4. osztályosoknak
2026-10-01 - 2026-12-31 | Budapest XIV. kerület, Budapest XIV. kerület, Hungary
A csoportban a klasszikus gyerekdráma módszertanát követjük. A közös történet kitalálását követően jelmezekbe bújunk, és eljátsszuk a történetet. Az ily módon szimbolikus formában megfogalmazott nehézségek feloldódnak, a feszültségeket a gyermek levezeti, és új megoldásokat, megküzdési stratégiákat próbálhat ki. A csoportokat ajánljuk a személyiség és kreativitás fejlesztése szempontjából minden gyermeknek. A játék alkalmas a mindennapi stressz oldására, az aktuális és régebben húzódó konfliktusok feldolgozására, valamint segíthet a különböző lelki eredetű problémák megoldásában is. Nagyon pozitív a hatása szorongó, bátortalan gyermekek esetében, és segíthet a közösségbe való beilleszkedési nehézség esetén. Támogatást tud nyújtani nehéz élethelyzetben és traumák feldolgozására is alkalmas. Javasolhatók a foglalkozások olyan gyerekek számára is, akik konfliktusaikat szomatikus formában, testi tünetekként élik meg (bepisilés, körömrágás, alvászavar, stb.).
Helyszín: inSpirál Stúdió 1148 Bánki Donát utca 62.
Időpont: Keddenként 16:30-17:25 és 17:50 – 18:45
További információ és jelentkezés:
https://www.inspiral-studio.hu/gyerekdrama/
info@inspiral-studio.hu Kocsi Andrea 30/274 92 12

inSpirál Stúdió Gyermekpszichodráma csoport felsősöknek 2026/27
2026-10-01 - 2026-12-31 | Budapest XIV. kerület, Budapest XIV. kerület, Hungary
A csoportban a klasszikus gyerekdráma módszertanát követjük. A közös történet kitalálását követően jelmezekbe bújunk, és eljátsszuk a történetet. Az ily módon szimbolikus formában megfogalmazott nehézségek feloldódnak, a feszültségeket a gyermek levezeti, és új megoldásokat, megküzdési stratégiákat próbálhat ki. A csoportokat ajánljuk a személyiség és kreativitás fejlesztése szempontjából minden gyermeknek. A játék alkalmas a mindennapi stressz oldására, az aktuális és régebben húzódó konfliktusok feldolgozására, valamint segíthet a különböző lelki eredetű problémák megoldásában is. Nagyon pozitív a hatása szorongó, bátortalan gyermekek esetében, és segíthet a közösségbe való beilleszkedési nehézség esetén. Támogatást tud nyújtani nehéz élethelyzetben és traumák feldolgozására is alkalmas. Javasolhatók a foglalkozások olyan gyerekek számára is, akik konfliktusaikat szomatikus formában, testi tünetekként élik meg (bepisilés, körömrágás, alvászavar, stb.).

Helyszín: inSpirál Stúdió 1148 Bánki Donát utca 62.
Időpont: Keddenként 17:35- 18:30
További információ és jelentkezés: https://www.inspiral-studio.hu/gyerekdrama/
info@inspiral-studio.hu Kocsi Andrea 30/274 92 12

Szerdai Szalonka 6-8 éveseknek
2026-10-01 - 2027-01-01 | Budapest I. kerület, Budapest I. kerület, Hungary
Nagycsoportos, vagy első osztályos (6-8 éves) gyermekek számára szeptemberben indítunk egész tanéves csoportot.

Helyszín: Szalonka Műhely, 1015 Budapest, Hattyú u. 12.
Időpont: Szerda, 14.15 -15.15

Bővebb információ és jelentkezés: Madocsai Dániel, +36 70 267 48 48, madocsaidaniel@gmail.com; Kovács Boróka, kovacsboro@gmail.com, +36304428340; https://szalonkamuhely.hu/

Szerdai Szalonka 9- 11 éveseknek
2026-10-01 - 2027-01-01 | Budapest I. kerület, Budapest I. kerület, Hungary
9 -11 éveseket várunk szeptemberben induló, egész tanéves csoportunkba.
Helyszín: Szalonka Műhely, 1015 Budapest, Hattyú u. 12.
Időpont: Szerda, 15.15 -16.15
Bővebb információ és jelentkezés: Madocsai Dániel, +36 70 267 48 48, madocsaidaniel@gmail.com; Kovács Boróka, kovacsboro@gmail.com, +36304428340;
https://szalonkamuhely.hu/

Odú Kamaszpszichodráma
2026-10-01 - 2026-12-31 | Budapest II. kerület, Budapest II. kerület, Hungary
Kedves 15 és 12 év közötti Fiatalok!
Várunk Titeket kéthetente szerda este kamaszpszichodráma csoportunkba, ha:

vágytok a kapcsolódásra, és szeretnétek leküzdeni az ezzel kapcsolatos nehézségeiteket,
szeretnétek növelni az önbizalmatokat,
szeretnétek hatékonyabban kezelni a konfliktusokat, és nehéz helyzetekben megvédeni magatokat,
szeretnétek enyhíteni a gátlásaitokon,
szívesen gondolkoztok együtt – kortársakkal és velünk – a családi élet értékeiről és nehézségeiről,
szeretnétek tisztábban látni a jövőbeli terveiket,
érdekel titeket a pszichodráma.

A kamaszdráma olyan csoportos foglalkozás, ahol a Titeket érintő témákkal foglalkozunk, azokkal dramatikus módszerekkel dolgozunk. A csoportban mindenki átélheti saját értékességét, megtapasztalhatja, hogy nincs egyedül gondolatatival, érzéseivel, nehézségeivel.
Helyszín: Budapest 2. kerület Széll Kálmán tér közelében ( Odú Közösségi Tér)
Időpont: kéthetente szerda este
Bővebb információ és jelentkezés: Szikora Virág pszichodráma vezető, Horváth-Dzsida Adrienn pszdichodráma assziszetns tel: +3630 771 9191 drama.kamasz@gmail.com
